предвидени за млекопреработвателната промишленост
 1. За референтната 2017 година държавите членки може да решат да преразгледат всичките си мерки, приети в съответствие с член 52 от Регламент (ЕС) No 1307/2013, предвидени за млекопреработвателната промишленост.
 Посоченото преразглеждане се състои във:
 а)
 приемането на разпоредба, че за референтната 2017 година плащането на земеделски стопанин, който има право да получава плащания в съответствие с член 9 и член 10, параграф 1 от Регламент (ЕС) No 1307/2013, се извършва въз основа на броя на животните, за които въпросният земеделски стопанин е имал право на подпомагане по тези мерки за референтната 2016 г.; както и
 б)
 неприлагането на всички други приложими условия за допустимост за преразглежданите мерки.
 Решението, посочено в първата алинея, заменя всяко решение за преразглеждане на мерки за доброволно обвързано с производството подпомагане, предвидени за сектора на млякото и млечните продукти в съответствие с член 53, параграф 6 от Регламент (ЕС) No 1307/2013.
 2. За всяка преразглеждана мярка за доброволно обвързано с производството подпомагане държавите членки изчисляват единичната стойност, съответстваща на съотношението между сумата, определена за финансиране на мярката, предвидена за сектора на млякото и млечните продукти, за която е предадена информация в съответствие с точка 3, буква и) от приложение I към Делегиран регламент (ЕС) No 639/2014 на Комисията (2), и общия брой животни за тази мярка за доброволно обвързано с производството подпомагане.
 Общият брой на животните, посочени в първата алинея, съответства на:
 а)
 общия брой животни, за които е било прието плащането по отношение на референтната 2016 година; или
 б)
 броя на животните, посочени в буква а) — за земеделските стопани, които отговарят на условията през 2017 година.
 3. Годишното плащане, което се предоставя на земеделския стопанин, съответства на единичната стойност, изчислена в съответствие с параграф 2, умножена по броя на животните, за които съответният земеделски стопанин е имал право на подпомагане за референтната 2016 година.
 Член 2
 Срок
 Решението, посочено в член 1, се взема в срок от 30 дни след датата на влизане в сила на настоящия регламент.
 Член 3
 Уведомление
 Държавите членки уведомяват Комисията за решението, посочено в член 1, в срок от 14 дни след датата, на която е взето това решение.
 Член 4
 Влизане в сила
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 септември 2016 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 608.
 (2) Делегиран регламент (ЕС) No 639/2014 на Комисията от 11 март 2014 г. за допълнение на Регламент (ЕС) No 1307/2013 на Европейския парламент и на Съвета за установяване на правила за директни плащания за земеделски стопани по схеми за подпомагане в рамките на общата селскостопанска политика и за изменение на приложение X към същия регламент (ОВ L 181, 20.6.2014 г., стр. 1).
 